ཕྲན་གྱི་བསམ་པར་རྒྱ་མི་མེ་མགོ་དང་མདོལ་ཆུང་བསྐོར་དཔོན་གཉིས་ཀྱིས་དུས་རབས་སོ་སོར་ལུས་མཆོད་སྒྲོན་པ་དེ་དང་།ད་ལྟ་བར་བོད་རིགས་ཞེ་གཉིས་ཀྱིས་ལུས་སྲོག་མཆོད་སྒྲོན་དུ་འབུལ་མཁན་ཕྱོགས་གཉིས་ཀར་མཐུན་མོང་གི་ཆ་གཅིག་ཡོད་པ་ནི་ཁྱེད་གཉིས་ཀྱིས་བསྡོམས་སྐྱོན་པ་བཞིན་དད་པ་ཞེས་པ་དེ་རང་རེད།ལོ་རྒྱུས་ཀྱི་མི་གཉིས་པོས་གཅིག་གི་རང་གི་བསྟན་པ་ལ་ཐུག་པས་དད་པས་རང་ཉིད་བསྲེགས་པ་དང་གཅིག་གིས་བསིལ་བུའི་དུས་རབས་ནང་བོད་བརྒྱུད་ནང་བསྟན་གྱི་ཆགས་འཇིགས་ཀྱི་གནས་སྟངས་དང་བོད་མིའི་བསོད་ནམས་ཀྱི་ཞིང་ས་བཟང་ངན་ཕྱོགས་གང་དུ་བསྐྱོད་མིན་ལ་བཞིགས་ནས་དད་པས་རང་ལུས་བསྲེགས་པ་རེད་སྙམ།དེ་བཞིན་གོ་བརྒྱད་ལོར་དཔའ་བོ་ཐུབ་བསྟན་དངོས་གྲུབ་ལགས་ཀྱིས་བཙལ་བྱོལ་ནས་འགོ་བཙུགས་ཏེ་དེ་རིང་གི་བར་ཧི་མ་རྒྱབ་འདུན་གཉིས་ནས་བོད་མི་ཞེ་གཉིས་ཀྱིས་མཁའ་ཁྱབ་འགྲོ་བའི་མ་འདྲིས་པའི་མཛའ་བཤེས་ལྷ་མིའི་བསླུ་མེད་ཀྱི་༧སྐྱབས་མགོན་༧གོང་ས་ཡིད་བཞིན་ནོར་བུ་མཆོག་ཆོས་ལྡན་གྱི་ཞིང་དུ་གདན་འབོད་དང་གངས་ཅན་ཁ་བ་ཅན་གྱི་མུན་ནག་གི་ཡོལ་བ་བཤུ་བའི་དབྱངས་སྙན་འདི་ནི་བོད་མིས་རང་གི་རྩ་བའི་བླ་མར་གཡོ་ལྷད་བཟད་པའི་དད་པའི་གདན་འབོད་དང་རྒྱལ་གཅེས་ཀྱི་སྒྲོན་མེ་ཞིག་ཏུ་འགྱུར་སོང་བ་རེད།